open-index/open-wikipedia-markdown huggingface dataset:
La Boca

**La Boca** er en bydel i Argentinas hovedstad Buenos Aires.

## Historie
La Boca er en av Buenos Aires' mest kjente bydeler. Bydelen ble på midten av 1800-tallet hjemmet til mange italienske og spanske innvandrere som bosatte seg langs elven Riachuelo. Elven skiller byen Buneos Aires fra provinsen med samme navn. Mange av menneskene som kom til La Boca på 1800-tallet begynte å jobbe på fabrikker og pakkhus i nærheten, hvor mesteparten av argentinsk kjøtt ble behandlet og pakket før det ble eksportert. 

## Dagens La Boca

La Boca er i dag først og fremst kjent for sine små hus som er malt i forskjellige farger. Dette kommer av at arbeidere på havnen pleide å ta med seg det som var igjen av gammel maling, for så å male husene sine med forskjellige malingsrester. 

Caminito er bydelens mest kjente gate, med kafeer, restauranter, små butikker, samt tangodansende argentinere.  Den tiltrekker seg mange turister.

Noen kvartaler unna finner du La Bombonera, som er hjemmearenaen til den kjente fotballklubben Boca Juniors.
Mitt navn er Knoph

***Mitt navn er Knoph*** er en norsk kriminalroman av Olaf Bull. Romanen ble trolig skrevet i 1909, og kom ut som føljetong i magasinet *[[Hver 8. Dag]]* fra 1913, året etter i bokform på Narvesens kioskkompani. Boka har blitt framhevet som nyskapende og velkomponert av krimkritikere. Romanen er Bulls eneste prosaverk, bortsett fra to noveller.

Bull «låner» privatdetektiven Asbjørn Krag fra Stein Riverton til et kort opptrinn i boken.

I 1919 ble den utgitt på nytt av Gyldendalske Boghandel i København, da i to utgaver. Den ene utgaven var et gjenopptrykk av førsteutgaven, mens den andre var en oversettelse til dansk - en innrømmelse av de to språkenes forskjellighet, og en markering av at de nå skilte lag og avsluttet Danmark-Norges skriftspråklige enhet. 

Den ble gjenutgitt i 1973 i *[[Den svarte serie]]* med en innledning av André Bjerke. Boka ble utgitt på nytt av Gyldendal Norsk Forlag i 1995 og som lydbok i 2006.

## Referanser
New Zealand-dominionen

**New Zealand-dominionen** (engelsk: Dominion of New Zealand) er det tidligere navnet på New Zealand. New Zealand ble opprinnelig administrert fra New South Wales og ble en britisk koloni i 1841 og fikk stor grad av selvstyre etter den newzealandske regjeringreformen i 1852. New Zealand valgte å ikke delte i Føderasjonen Australia og antok fullstendig selvstyre som dominion den 26. september 1907, Dominion Day, kunngjort av kong Edward VII.

## Videre lesing
*

## Referanser
Handshake for Peace

**Handshake for Peace** er et konsept i fotball som er utarbeidet av Norges Fotballforbund og Nobels Fredssenter. Konseptet
innebærer konkrete tiltak for å skape holdnings- og adferdsendringer i fotballen og for å fremme fredsbudskap i samfunnet. 

Ideens opphav kom fra generalsekretær i Norges Fotballforbund Kjetil Siem, som i sin tid som fotballsjef i Sør-Afrika, møtte Nelson Mandela og menneskene rundt han. Han tok med seg budet om hvor viktig Nobels fredspris er utenfor Norge, og hvilken betydning dette arbeidet har for mennesker som har det vanskelig (Aftenposten). 

I tillegg til å være navnet på konseptet er Handshake for Peace også et spesielt håndtrykk som utføres mellom lagets kapteiner. «Handshake for Peace» gjennomføres ved hver kamp i norsk toppfotball. 

## Konseptet
* Kapteinene hilser på hverandre og dommeren før avspark i midtsirkelen hvor et TV-team vil være inne på banen for å formidle lyd og bilde
* Kapteinene takker hverandre og dommeren for kampen i midtsirkelen gjennom «Handshake for Peace». Et TV-team vil være inne på banen for å formidle lyd og bilde 
* Det jobbes mot at kun kaptein får konferere med dommer under kamp – brudd på dette kan straffes med gult eller rødt kort.

## Implementering FIFA

Under FIFA-kongressen i Budapest 25. august 2012 ble det annonsert at FIFA innfører «Handshake for Peace» i alle deres FIFA-turneringer   . Samtidig oppfordret FIFA alle sine medlemsland til å implementere konseptet i alle deres turneringer og kvalifiseringskamper. Konseptet skal også implementeres i VM i fotball 2014 i Brasil .

## Referanser
William Wilhelmsen

**William** «**Jamen**» **Wilhelmsen** (født 26. juni 1904 i Drammen, død 12. april 1984) var en norsk bandy- og fotballspiller. Han representerte Drafn og var aktiv i 1920- og 1930-årene.

Jamen Wilhelmsen spilte sin første kamp for Drafns A-lag i bandy i 1922. Han ble norgesmester for Drafn i 1926, 1932, 1933 og 1935 og var dessuten tapende finalist i 1924 og 1925. Han debuterte på det norske landslaget i 1932 og spilte totalt fem landskamper, den siste i 1937. Han var høyreving på Drafn og ble både brukt i denne posisjonen og som senterhalf på landslaget. Han ble regnet for å være blant sin tids aller raskeste spillere.

Wilhelmsen var med på Drafns lag som kom til finalen i norgesmesterskapet i fotball i 1927. Han drev også med friidrett og representerte her Hellas. I 1937 flyttet han til Oslo, meldte overgang til Trygg og spilte bandy for dem noen sesonger.

## Referanser
Sigurd Simonsen

**Sigurd Simonsen** (født 10. april 1904 i Kristiania, død 28. november 1979) var en norsk bandy- og fotballspiller. Han representerte Drafn og var aktiv på 1920- og 1930-tallet. Simonsen ble norgesmester i bandy for Drafn fem ganger: i 1926, 1932, 1933, 1935 og 1938, og var dessuten tapende finalist i 1924 og 1925. I 1927 deltok han i Norges første landskamp i bandy. Han spilte totalt fem landskamper, den siste i 1938. Simonsen kunne spille i flere posisjoner, men ble for det meste brukt som indre venstre, både i Drafn og på landslaget. I boka *Store dager i norsk idrett* omtaler forfatteren Reidar Haanes ham som Norges første skolerte bandyspiller som kunne sammenliknes med de beste svenske.

I fotball var Simonsen tapende finalist i norgesmesterskapet i 1927.

## Referanser
PelleK

**Per Fredrik Åsly** (født 1986), kjent som **PelleK**, er en norsk skuespiller, komponist og vokalist fra Sandefjord. 

Han har turnert verden rundt med originalt materiale og covere som han synger på 14 forskjellige språk. Videoene på hans YouTube-kanal «Pellekofficial» er sett over 700 millioner ganger. PelleK spiller rollefiguren Envoy i sesong 6 av MGM/HBOs serie *Vikings*, og karakteren Alex Huntsman i spillefilmen *Creators – The Past* med blant annet William Shatner. Han har sunget for mange av verdens største spillutviklere, for eksempel for *[[League of Legends]]*, Square Enix' *[[Lord of Vermillion]]*,  og Path of Exile. Han har også sunget for flere TV-serier, inkludert Saban's *Power Rangers* og turnert Europa som midlertidig vokalist for bandet DragonForce. 

Hans YouTube-kanal hadde 5. januar 2026 i underkant av fire millioner abonnenter.

I 2025 vant han den sjette sesongen av *[[Maskorama]]*. 

## Privatliv
Åsly er samboer med influenser Stina Bakken.

## Referanser




## Eksterne lenker
* 
* 
* 
*
Erland Ellingsen

**Erland Ellingsen** (født 27. september 1900, død 17. januar 1973) var en norsk fotballspiller. Han representerte Ski- og Ballklubben Drafn fra Drammen og fikk én kamp for det norske landslaget. Ellingsen spilte ytre venstre i 0-0-kampen mot Sverige på Stockholms stadion i 1922.

## Referanser


## Eksterne lenker
* 
* Ellingsen på worldfootball.net
Landet utenfor

***Landet utenfor*** er et musikkalbum fra 1986 med Anne-Karine Strøm, der halvparten av sporene var komponert av henne selv til tekster av Niels Fredrik Dahl og Jesper Halle. Produsent for albumet var Paolo Vinaccia.

## Sporliste
# «Elsk deg selv»
# «Regndans»
# «Slik kommer jeg til deg»
# «Siste natt»
# «Landet utenfor»
# «Mørke tider»
# «Venus og Mars»
# «Den hvor ingen gråter»
# «Vampyrfilm»
# «Brente barn»

## Referanser


## Eksterne lenker
Pachygonidia

* se systematisk inndeling

***Pachygonidia*** er en slekt av svermere.

## Utseende
Middelsstore (vingespenn 55-80 millimeter), brune svermere med svært kraftig kropp. Forvingens bakhjørne (tornus) er tilbaketrukket og markert. Antennene er over halvparten så lange som forvingen.
Larvene er grønne eller brunlige. Når de klekkes, har de et horn på bakkroppsspissen som de fleste svermerlarver. Senere krøller dette seg opp, og i det siste larvestadiet mangler det helt.

## Levevis
Larvene lever på planter i slektene *Doliocarpus* (Dilleniaceae), *Hamelia* (maurefamilien) og *Vitis* (vinfamilien). De utvokste larvene forpupper seg i en tynnvegget kokong mellom løvstrø. Hunnene lokker til seg hanner ved hjelp av feromoner skilt ut fra en kjertel på bakkroppsspissen.

## Utbredelse
Slekten er utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Underordenen Ditrysia
*** Gruppen storsommerfugler, Macrolepidoptera
**** Overfamilien Bombycoidea
***** Familien svermere, Sphingidae
****** Underfamilien Macroglossinae
******* Slektsgruppen Dilophonotini
******** Slekten *Pachygonidia* Fletcher, 1982
********* *[[Pachygonidia caliginosa]]* - (Boisduval 1870)
********* *[[Pachygonidia drucei]]* - (Rothschild & Jordan 1903)
********* *[[Pachygonidia hopfferi]]* - (Staudinger 1875)
********* *[[Pachygonidia martini]]* - (Gehlen 1943)
********* *[[Pachygonidia mielkei]]* - Cadiou 1997
********* *[[Pachygonidia odile]]* - Eitschberger & Haxaire, 2002
********* *[[Pachygonidia ribbei]]* - (Druce 1881)
********* *[[Pachygonidia subhamata]]* - (Walker 1856)

Pachygonidia caliginosa MHNT CUT 2010 0 152 Coralie PK 3 Guyane female.jpg|*[[Pachygonidia caliginosa]]*
Pachygonidia martini MHNT CUT 2010 0 152 Lago Agrio Canton, Ecuador, male.jpg|*[[Pachygonidia martini]]*
Pachygonidia hopfferi MHNT CUT 2010 0 152 Rodriguez de Mendoza Peru male.jpg|*[[Pachygonidia hopfferi]]*
Pachygonidia subhamata MHNT CUT 2010 0 152 Coralie PK 3 Guyane female.jpg|*[[Pachygonidia subhamata]]*


## Kilder
* Markku Savela's Lepidoptera and some other life forms: Sjekkliste over artene. Hentet 2.10. 2012.

## Eksterne lenker
* 
* Bilde av ''Pachygonidia caliginosa''
* Oehlke, B. (2011) Tribus Dilophonotini. Med bilder av de fleste artene http://www.silkmoths.bizland.com/trdilophonotini.htm
Leirfossene kraftverk

**Leirfossene kraftverk** er et vannkraftverk ved Øvre Leirfoss i Nidelva i Trondheim kommune i Trøndelag. 

Kraftverket er i dag eid og drevet av Statkraft, og ble åpnet 2. oktober 2008 etter en byggetid på vel to år. 

Det utnytter et fall på 61 m. Installert effekt er 45 MW fra to francisturbiner. Årsproduksjon er 150 GWh. 

Kraftverket erstatter Nedre Leirfoss kraftverk og Øvre Leirfoss kraftverk. Disse har imidlertid ikke blitt stengt, men utnytter den delen av Nidelvas vannføring som blir ledet gjennom elveleiet mellom de gamle kraftverkene. Etter ombyggingen økte den samlede årlige kraftproduksjonen, og inntektene til fellesskapet, med 30 % fra 150 GWh til 193 GWh  – med samme mengde vann.

## Referanser




## Kilder
* 
* NVE vannkraftdatabase
* Statkraft

## Eksterne lenker
* Bilde av Nedre Leirfoss
Inger Johanne Agerup

**Inger Johanne Agerup** (født 1936) er en norsk journalist, kjent som programleder for NRK Radio der hun var med på å bygge opp *[[Sånn er livet]]*.

Hun tok eksamen ved handelsgymnasiet i 1955 og begynte frilans for *[[Morgenavisen]]*. Med stipend studerte hun så journalistikk, radio og fjernsyn ved University of Wisconsin i 1957, før hun tok eksamen fra Journalistakademiet i 1959. Etter å ha vært journalist i Gyldendal Norsk Forlag 1959-1961, i *[[Billedbladet NÅ]]* 1961-1963, gikk hun frilans i aviser såvel som radio og fjernsyn, da for NRK der hun i 1963 ledet TV-programmet *[[Vi unge (TV-program)|Vi unge]]*.  Hun  var endog redaktør av *Revmatikeren* 1969-1972 og ledet radioprogrammer om revmatisme i 1969.  Fra 1971 var hun redaktør for  radioprogrammet *Sosialposten*.

I 1974 fikk hun fast ansettelse i NRK som programsekretær i Opplysningsavdelingen, og virket i P1 frem til 1986, avbrutt av et studium i *International Humanitarian Law* ved Henri Dunant-institutt i Genève (1984). Senere meldte hun overgang til stilling som programredaktør i Samfunnsavdelingen der hun ble forfremmet til redaksjonssjef. Agerup gikk så til  Allmennavdelingen i P1 og ble i 1990 ansatt som programsjef i P1 (stedfortredende kanalsjef). Hun var kanalsjef til 1993, da hun ble programsjef i Faktaredaksjonen og Kulturkanalen der hun var  programredaktør i WOK og forestod portrettintervjuet *Blådressen*.

Inger Johanne Agerup har vært medlem av Norsk Redaktørforening og sittet i flere råd og utvalg, blant andre Rådet for Norad og U-landsutvalget til Norske Kvinners Nasjonalråd. Hun har NRK Radios gullnål.

## Referanser
Kystvernet

**Kystvernet** var en form for primitivt hjemmevern mellom 1807 og 1814 i Norge under Napoleonskrigene.

## Historie
Alt i 1804 ble det gjort forberedelser til å opprette et kystvern i Norge. Nord-Norge ble ikke tatt med i det påtenkte vernet, det som skulle gjøres her fikk bli en frivillig sak. 7. desember 1807 utarbeidet den norske regjeringskommisjonen et reglement for kystvernet etter det som var planlagt i 1804, nå var også deler av Nordlands amt medregnet. Folk skulle selv ordne med det militære utstyret, da særlig skytevåpen. Men få hadde mulighet til dette, så utrustningen ble dårlig. Uniformer var det ikke tale om, mannskapene måtte nøye seg med en kokarde med rød og hvit farge.

Rent militært hørte kystvernet under den generalkommandoen amtet var en del av, men det var den sivile øvrigheten (amtmann, fogd og lensmann) som skulle ordne med oppsettingen av styrkene. I hvert fogderi ble det utpekt en eller to divisjonssjefer, og for hvert sogn en seksjonssjef. Som divisjonssjefer i Nordland ble for eksempel biskop Mathias Bonsach Krogh på Alstahaug utnevnt for Søndre Helgeland, og krigsråd Hans Emahus Tønder Coldevin på Dønnes for Nordre Helgeland. Som seksjonssjefer i samme området ble for eksempel handelsmann Philip Jacob Qvale utnevnt for Vega, lensmann Knud Agersborg for Vefsn, handelsmann Jens Jørgen Zahl for Hemnes, og handelsmann Knud Jæger for Mo. Alle stridsføre menn mellom 16 og 56 år skulle være med i vernet. I Nordlands amt tilsvarte det en styrke på mer enn 10.000 mann.

## Se også
* Kanonbåtkrigen
* Krigen med Sverige 1808–1809
* Den svensk-norske krigen (1814)

## Litteratur
* Henrik August Angell, *Syv-aars-krigen for 17de mai 1807-1814*, 1914, utgitt på nytt 1995 ISBN 82-90520-23-9. Les i fulltekst på NBdigital
* Axel Coldevin, *Rana bygdebok - Hemnes og Mo prestegjeld til 1850*, 1965.
* Reidar Svare, *Vefsn bygdebok bind I, Vefsnbygdene fram til 1830*, 2. utgave, Mosjøen 1999.
*  Haakon O. Wika, *Vega bygdebok bind III*, Mosjøen 1977.
Erik Prosperin

**Eric Prosperin** (født 25. juli 1739 på Närlinge i Björklinge socken i Uppland, død 4. april 1803 i Uppsala) var en svensk astronom.

Prosperin var foreleser i matematikk og fysikk ved Uppsala universitet i 1767, professor i observasjonell astronomi (observatør) i 1773–1796 og professor i astronomi i 1797–1798. Han ble medlem av Kungliga Vetenskapsakademien (KVA) i Stockholm i 1771 og medlem av Kungliga Vetenskaps-Societeten i Uppsala i 1774.

Prosperin var kjent for sine beregninger av banene til kometer, planeter og satellitter. Han kalkulerte banene til den nye (oppdaget i 1781) planeten Uranus – som han foreslo navnene *Astraea*, *Cybele* og *Neptune* for – og månene. Han var også den første til å beregne banen til asteroiden 1&nbsp;Ceres (nå dvergplanet) i 1801.

Asteroiden 7292 Prosperin er oppkalt etter ham.

## Referanser


## Kilder

## Eksterne lenker
* Prosperin at Uppsala University
* Nordisk familjebok: Proskenion – Prosperin
UTZ Certified

**UTZ Certified** er en merkeordning og et program for bærekraftig jordbruk som ble lansert i 2002, som hevder å være det største programmet for kaffe i verden. Det var tidligere kjent som **UTZ Kapeh**. 7. mars 2007 skiftet Utz Kapeh Foundation offisielt navn og logo til UTZ Certified. UTZ Certified er en stiftelse for verdensomspennende implementering av en standard for ansvarlig kaffe-, kakao, te og rooibosjordbruk. UTZ-sertifiserte kooperativer og produsentgrupper må rette seg etter en *Code of Conduct* for de respektive produktene. Denne koden er et internasjonalt anerkjent sett av kriterier for bærekraftig og profesjonell kaffedyrking, som inkluderer sosialt og miljømessig riktig kaffedyrkingspraksis, og effektiv gårdsdrift.

UTZ-sertifiserte produkter skal være sporbare fra dyrker til sluttprodusenter. Organisasjonen opererer et avansert web-basert sporingssystem som viser kjøpere av UTZ-sertifiserte produkter troverdig lenker til den sertifiserte kilden. Noen kaffemerker og detaljhandlere gir også gi sine kunder denne gjennomsiktigheten gjennom online sporing. UTZ-sertifisert kaffe selges i nesten 50 land, blant andre Nederland, Belgia, Frankrike, Storbritannia, Sveits, Japan, USA, Canada og de skandinaviske landene. UTZ Certified hjelper produsenter i Latin-Amerika, Asia og Afrika. Med et voksende utvalg av programmer for landbruksprodukter, som kakao, te, rooibos og sporbarhetstjenester for palmeolje og bomull er tilstedeværelsen av UTZ Certified økende både i antall produsenter og konsumentland.

## UTZ Certified i Norge
I Norge tilbyr flere merker UTZ-sertifiserte produkter. Både Joh. Johannson Kaffe og Kaffehuset Friele har utvalgte sertifiserte produkter, og hos sjokoladeprodusenten Nidar brukes det kun UTZ-serfifisert kakao

## Referanser


## Eksterne lenker
* UTZ Certified nettsider
HM Nautical Almanac Office

**Her Majesty's Nautical Almanac Office** (**HMNAO**), nå en del av United Kingdom Hydrographic Office, ble etablert i 1832 på stedet for Royal Greenwich Observatory (RGO), hvor *[[the Nautical Almanac]]* hadde blitt publisert siden 1767. HMNAO produserer astronomiske data for en rekke brukere, slik som astronomer, fiskere, flygere, landmålere, de militære, politi, advokater, religiøse grupper, arkitekter, skoler, dagbok- og kalenderprodusenter, fotografer og filmteam.

I 1937 ble det en del av RGO og flyttet med de, først til Herstmonceux, nær Hailsham i East Sussex i 1948, så til Cambridge i 1990. Da RGO ble lagt ned i 1998 ble HMNAO overført til Rutherford Appleton Laboratory, nær Abingdon i Oxfordshire. I desember 2006 ble HMNAO overført til United Kingdom Hydrographic Office, som er basert i Taunton i Somerset.

## Publikasjoner
**The Astronomical Almanac* (sammen med United States Naval Observatory)
**The Nautical Almanac* (sammen med USNO)
**Astronomical Phenomena* (sammen med USNO)
**The Star Almanac*
**The UK Air Almanac*
**Rapid Sight Reduction Tables for Navigation*
**Planetary and Lunar Coordinates*

## Eksterne lenker
* HMNAO website
* List of Superintendents and Heads of HMNAO
What a Wonderful Life

**«What a Wonderful Life»** er en amerikansk rock and roll-sang, skrevet av Sid Wayne og Jerry Livingston. Den ble fremført av Elvis Presley i filmen *Follow That Dream* (1961).

Han spilte inn sangen i RCA Studio B, Nashville 2. juli 1961. Den ble utgitt på EP-platen *[[Follow That Dream]]* (RCA Victor EPA-4368).  United Artists-produsent var Hans Salter.

## Referanser
Fossøytunnelen

**Fossøytunnelen** er en tunnel på fylkesvei 604 i Luster kommune i Vestland.

## Se også

*Veitunneler i Norge

## Referanser


## Eksterne lenker
*Fossøytunnelen på Google Streetview
Frammarsviktunnelen

**Frammarsviktunnelen** er en tunnel på fylkesvei 611 i Vestland. Tunnelen er 76 m lang og ligger i Sunnfjord kommune.

## Se også
*Veitunneler i Norge

## Referanser
Holmahaugtunnelen

**Holmahaugtunnelen** er en veitunnel på riksvei 5 i Vestland. Tunnelen er en 88 m lang miljøtunnel i betong. Den ligger i Sogndal kommune.

## Se også
*Liste over veitunneler i Norge

## Referanser
Lawren Stewart Harris

**Lawren Stewart Harris** (født 23. oktober 1885 i Brantford, Ontario, død 29. januar 1970) var en canadisk maler mest kjent som medlem av Group of Seven, der han ble regnet som en av de bærende kreftene. Arbeidene hans ble mere forenklet i midten av 1920-årene etter en reise til de arktiske deler av landet. Han ble utnevnt til  *Companion of the [[Order of Canada]]* i 1969.

Han sluttet etterhvert både å signere og datere verkene sine for at publikum ikke skulle vurdere ut fra kunstneren, men fra kunstverket.

## Bakgrunn
Han ble født inn i en velstående industrieierfamilie, og studerte først ved en teknisk skole og senere college i Aurora (Ontario). Da han var 19 år dro han for å studere i Berlin (1904–1908).
Han var sterkt interessert i filosofi, og ble senere medlem av teosofene i Toronto. Etter å ha møtt J. E. H. MacDonald i 1911, ble han med på å stifte Group of Seven. Han finansierte også en bygning i Toronto sammen med en venn. Bygningen ga rimelig atelier- og boplass for vordende unge kunstnere.

Han giftet seg i 1910 og paret fikk tre barn innen 1920. I 1914 forelsket han seg i ektefellen til en skolekamerat. Dette var gjensidig, men paret fant ut at forhold ikke hadde noe for seg, siden skilsmisser var for skandaløst. Tyve år senere tok han likevel ut skilsmisse, og giftet seg med sin flamme. Dette resulterte i et bigamisøksmål fra familien til ekshustruen. Det nye paret flyttet derfor til USA, inntil de flyttet til Vancouver (British Columbia) i 1940.

## Kunstnerkarrieren
Harris og MacDonald finansierte jernbaneturer med kupevogn for gruppen til Algoma-distriktet og til nordkysten av Øvresjøen. Denne kystlinjen fant han så fascinerende at han dro tilbake dit de neste syv årene for å male. Det var da han utviklet sin stil som han er mest kjent for. Hans landskaper fra begynnelsen av 1920-årene er fargerike, i impasto-strøk. Hans senere landskaper fra samme periode er mere dempede i fargebruken og med renere linjer, nesten abstrakte.

Han fikk også et forhold til de canadiske områdene av Rocky Mountains, som han besøkte tre år på rad. Landskapsmaleriene omfattet også hans hjemmedistrikts omgivelser.

Flyttingen til Vancouver førte til et stilskifte mot det helt abstrakte.

Harris døde i Vancouver i 1970 som en veletablert kunstner. Han ble gravlagt ved McMichael art gallery som har en stor samling av verkene hans.

## Ettermæle
* I 2001 ble ett av hans bilder fra Baffin Island solgt for 10,2 mill. dollar. Forhåndsvurderingen gikk på over 1 million. Bildet framstiller snølagte fjell under en dramatisk blågrå himmel, og er i privat eie.
* Et av hans Algoma-bilder ble oppdaget i et sykehuskott i Toronto. Det ble levert til Sothebys og trakk 1,38 millioner canadiske dollar.
* En ny rekord ble satt i 2007 for «et furutre med rødt hus om vinteren II» (1924) som hadde forhåndsoverslag opp mot 1,4 millioner men gikk for 2,875 millioner (inkludert avgifter).
* Et maleri med motiv fra Grønland ble solgt på en auksjon i Toronto for 2 millioner dollar i 2008 (fire ganger utropsprisen).

## Referanser


## Eksterne lenker
*
Liu Baiyu

**Liu Baiyu** (kinesisk: 刘白羽 / 劉白羽, pinyin: *Liú Báiyǔ*, Wade-Giles: *Liu Pai-yu* eller *Liu Pai-yü*, født 2. september 1916 i Beijing i Kina; død 24. august 2005 samme sted) var en kinesisk forfatter og kulturpolitiker. I løpet av drøye 60 års forfattervirke publiserte han over femti verker. Han tilhører sammen med Yang Shuo, Qin Mu og Wei Wei de mest betydelige essayister fra sin samtid. 

## Viktigste verkere
* 1936 《冰天》 (Bīngtiān)
* 1953 《为祖国而战》 (Wèi zǔguó ér zhàn)
* 1955 《战斗的幸福》 (Zhàndòu de xìngfú)
* 1956 《政治委员》 (Zhèngzhì wěiyuán)
* 1959 《早晨的太阳》 (Zǎochen de tàiyáng)
* 1983 《红玛瑙集》 (Hóngmǎnǎo jì)
* 1987 《第二个太阳》 (Dì'èr gè tàiyáng)
* 1990–1994 《心灵的历程》 (Xīnlíng de lìchéng; trilogi)
* 1998 《风风雨雨太平洋》 (Fēngfēng-yǔyǔ Tàipíng Yáng)

## Utmerkelser
* 1950 Stalinprisen for filmmanuset til 《中国人民的胜利》 (Zhōngguórénmín de shènglì; *Det kinesiske folks seier*)
* 1989 Prisen for fremragende essay (优秀散文奖) for essaysamlingen 《芳草集》 (*Fāngcǎojí*)
* 1991 Mao Dun-prisen for 《第二个太阳》 (Dì'èr gè tàiyáng; *Den andre sol*)
* 1986-1994 Goldpokal for folkelitteratur
* 1990-1994 Den kinesiske pris for fremragende biografiske verker (中国优秀传记文学作品奖, Zhōngguó yōuxiù zhuànjì wénxué zuòpǐn jiǎng) for 《心灵的历程》 (Xīnlíng de lìchéng)

### Samlede verker
* 刘白羽: 《刘白羽文集》, 北京: 华艺出版社, 2000, ISBN 7-5080-2165-7 (10 bind)

### Oversettelser
* Lju Bai-jü: *Flammen am Jangtse*, Übers. von Walter Eckleben, Berlin: Dietz, 1957
* *Drums Like Spring Thunder*, Tr. Sidney Shapiro, *Chinese Literature* 7 (1960): 71-75
* *Flames Ahead*, Peking: Foreign Languages Press, 1954
* *The Glow of Youth*, Tr. Gladys Yang and Yang Hsien-yi. Chinese Literature 11 (1959): 5-57
* *A Heart-warming Snowy Night*, Tr. Sidney Shapiro, Chinese Literature 2 (1959): 3-13. Also in *I Knew All Along and Other Stories By Contemporary Chinese Writers*, Peking: Foreign Languages Press, 1960, 147-57
* *Landmark*, Chinese Literature 9 (1960): 17-32
* *The Most Marvelous Day in Her Life*, Tr. Gladys Yang, *Chinese Literature* 12 (1964): 54-61.
* *Night on the Grassland*, Tr. Gladys Yang, *Chinese Literature* 12 (1964): 54-61.
* *On the Dusty Highway*, Tr. Tang Sheng, *Chinese Literature* 3 (1955): 52-59. auch als *On the Dusty Road* in: Kai-yu Hsu (red.): *Literature of the People's Republic of China*, Bloomington: Indiana University Press, 1980, 125-32.
* *Six A.M. and Other Stories*, Peking: Foreign Languages Press, 1953.
* *Sunrise*, Tr. Gladys Yang. *Chinese Literature* 11 (1960): 33-37.
* *Typhoon* Tr. Sidney Shapiro, *Chinese Literature* 5 (1960): 3-11.

* *Fajrolumo en la fronto*, Ŝanhajo: Ŝanhaja esperantista ligo, 1951.

* Lieou Pai-Yu: *Six heures du matin*: nouvelles, Pékin: Editions en langues étrangères, 1953

## Sekundærlitteratur
* Chen Tan-chen: *Liu Pai-yu's Writings* in: *Chinese Literature* 3 (1963), 88-94
* Charles Laughlin: *Incongruous Lyricism: Liu Baiyu, Yang Shuo and sanwen in Chinese Socialist Culture* in: Martin Woesler (ed.): *The Modern Chinese Literary Essay: Defining the Chinese Self in the 20th Century*, Bochum: Bochumer Universitätsverlag, 2000, 115-129, ISBN 3-934453-15-5

## Referanser


## Eksterne lenker

* 
* 《第二个太阳》 i fulltekst (kinesisk)
Norgesmesterskapet i stein, saks, papir

**Norgesmesterskapet i stein, saks, papir** er et årlig mesterskap i stein, saks, papir som avholdes av Norsk forbund for stein, saks, papir. Gutter og jenter stiller i samme klasse i mesterskapet.

Det første offisielle mesterskapet ble avholdt i år 2005. Det var 12 år gamle Vitautas Hermansen fra Drammen som vant. Det har vært forskjellige metoder å arrangere norgesmesterskapet. Det har både vært lokale kvalifiseringer i forskjellige byer i Norge, i 2010 ble det arrangert en «online» kvalifisering på internett sponset av HaPå. I 2011 gikk forbundet tilbake til lokal kvalifisering, mens i 2012 ble det kun arrangert finalerunde som gikk av stabelen i Ås. Etter et års opphold i 2013, ble det arrangert NM-finale i Bodø den 25. oktober 2014.

## Tre konkurranser
Det kåres vinnere i tre ulike konkurranser. Det blir kåret en norgesmester, vinner av lagkonkurranse og en gate-stein, saks, papir-mester («street»-mester).

Mesterskapet spilles i et cupsystem der spiller A møter spiller B i en kamp overvåket av en dommer. Vinneren av oppgjøret går videre, mens taperen er ute av turneringen. Turneringen spilles over flere runder, avhenging av antall deltakere, og den endelige norgesmesteren vil være ubeseiret gjennom hele kvelden.

Lagkonkurransen kåres ved at det laget som har flest deltagere med i sluttspillet (åttedelsfinalen) vinner.

## Vinnere

## Referanser
Region Tour Rogaland

**Region Tour Rogaland** (RTR) er en betegnelse på åpne klubbturneringer som arrangeres av golfklubber i Sør-Rogaland for å tilby et turneringsalternativ for regionens elitespillere. For å kunne kalle en turnering for en RTR-turnering og dermed inngå i turneringsserien må arrangørklubben følge de bestemmelser og retningslinjer som er fastsatt av organisasjonen bak RTR.
Lønsj (radioprogram)

***Lønsj*** er et norsk humorprogram med Rune Nilson og Torfinn Borkhus som gikk på NRK Radio fra 2012 til 2017. Programmet gikk direkte og ble sendt alle hverdager på P1 fra kl. 11 til 12. Det ble i alt produsert rundt  sendinger med *Lønsj*. Programmet hadde mellom  og  daglige lyttere.

NRK lagde også en podkast som i begynnelsen inkluderte et ekstramateriale, eller bonusspor som det også ble kalt, der Nilson og Borkhus ofte satt på kontoret etter sending og snakket om løst og fast. Dette var som oftest rundt en halv time, og man fikk da en hel time med podkast. Mot slutten av programmets eksistens ble ekstramateriale sjeldnere, og man fikk da kun sendingen uten musikk. 

Blant de faste innslagene var intervjuene med de fiktive personene, samen Jan Olsen og nordlendingen Ståle Utslagsnes. Andre fiktive intevjuobjekter var Bob Kåre Blakkstadlifosslandsosvik, Johann Remington Stål og Mogens Palle.

Siste program, som var utvidet til to timer, ble sendt fredag 31. mars 2017 direkte fra Byscenen i Trondheim.

## Lønsj gjenoppstår
Den 24. januar 2019 ble det lastet opp en podkast episode kalt "Nytt opptak: fyll inn tittel (husk metadata)". Dette skulle vise seg å bli en "teaser" til at programmet skulle gjenoppstå, men som podkast. Det ble podkastet ukentlig i løpet av året frem til 8. november, da det ble annonsert i podkasten at programmet ble lagt på is. Nilson og Borkhus skulle fra nyåret av lage radioprogrammet Landsmøte på NRK P1.

## Lønsj på TV
Det ble laget 10 episoder med dukkefilm for NRK basert på radioprogrammet.

## Referanser


## Eksterne lenker
* Lønsj' hjemmeside hos NRK
Ling Li

**Ling Li** (kinesisk: 凌力; pinyin: *Líng Lì*; født 13. februar 1942 i Yan'an i provinsen Shaanxi i Kina, død 18. juli 2018) var en kinesisk forfatterinne, historiker og ingeniør.

Etter å ha arbeidet i tolv år som rakettingeniør tok hun historikerutdannelse ved Renminuniversitetet og endte opp som spesialist på Qingdynastiets tid.

I 1991 ble hun tildelt Mao Duns litteraturpris for romanen *Den ungdommelige hersker*.

## Referanser


## Eksterne lenker
* Ling Li's profil på sina.com
Ogna Golfklubb

**Ogna Golfklubb** er en golfklubb som åpnet 21. juni 2003 på Jæren i Hå kommune. 
Golfbanen er anlagt i et område mellom Ogna Camping i nord og Ogna sentrum i sør, langs riksvei 44. Arealet som i dag er innregulert til golf-formål er stort nok til å gi plass til en 9 hulls bane.

Jordsmonnet er sandholdig jord som gir god drenering og derfor er godt egnet til golfbane. Golfbanen er av parkbane-karakter.
 
Banen har store greener etter etablert standard. Ettersom banen er relativ flat, blir terrenget og topografien rundt brukt for å få de variasjoner som skal til for en utfordrende golfbane.
Formel 1-sesongen 1979

**Formel 1-sesongen 1979** var den 30. sesongen av FIAs Formel 1-verdensmesterskap. Sesongen startet 21. januar 1979 og ble avsluttet 7. oktober etter femten løp. Jody Scheckter vant verdensmesterskapet for førere, mens konstruktørmesterskapet ble vunnet av Ferrari, som tok tittelen for sjette gang. I løpet av året ble det også kjørt tre Formel 1-løp utenom verdensmesterskapet.

## Oppsummering av sesongen
Sveriges Grand Prix var planlagt arrangert på Anderstorp mellom Monacos og Frankrikes Grand Prix, men på grunn av dødsfallene til de svenske førerne Ronnie Peterson og Gunnar Nilsson i 1978 ble den svenske entusiasmen for sporten sterkt redusert, og som følge av dette fantes det ikke penger til å arrangere løpet, og det ble dermed kansellert.

I Frankrikes Grand Prix på Dijon vant Renault for første gang i Formel 1-historien et løp med turbo-motor.

Halvveis i sesongen trakk James Hunt seg tilbake fra aktiv motorsport. Patrick Depailler brakk begge beina i en hanggliderulykke, og fikk derfor bare deltatt i de første syv løpene. På Silverstone sikret Clay Regazzoni den første seieren til Williams-teamet. 

### Løpskalender og resultatsammendrag

## Konstruktører og førere
Følgende konstruktører og førere konkurrerte i Formel 1-verdensmesterskapet i 1979.

## Sluttresultater 1979
### Førermesterskapet
Poeng ble gitt til de første seks plassene med henholdsvis 9, 6, 4, 3, 2 og 1 poeng. Kun de fire beste resultatene av de syv første løpene og de fire beste resultatene fra de siste åtte løpene ble regnet med i sammendraget i verdensmesterskapet. I tabellen er tallene uten parentes poengene som ble regnet med i mesterskapet, mens tall i parentes er alle poengene.

### Konstruktørmesterskapet
Som for førermesterskapet ble det i konstruktørmesterskapet gitt poeng til de første seks plassene med henholdsvis 9, 6, 4, 3, 2 og 1 poeng. Fra og med denne sesongen ble poengberegningen for konstruktørmesterskapet endret, slik at resultatene fra *alle* løpene nå ble regnet med i sammendraget.

## Resultater fra løp utenom verdensmesterskapet
Øvrige Formel 1-løp i 1979, som ikke inngikk i verdensmesterskapet.

## Referanser


## Eksterne lenker
*
Huo Da

**Huo Da** (kinesisk: 霍达/霍達, født 26. november 1945 i Beijing i Kina） er en kinesisk forfatterinne av huietnisitet. Hun er også filmredigerer. 

En av hennes romaner, *Muslimens begravelse*, vant Mao Duns litteraturpris i 1991.  Den er blitt oversatt til engelsk, fransk, arabisk og urdu.

Hun begynte sin yrkeskarriere som oversetter, og begynte ves siden av å eksperimentere med eget forfatterskap. Hun ble filmredigerer ved et filmstudio i Beijing i 1976. 

Hun har også vært medlem av den nasjonale folkekongress.

## Vikjtigste verker
* 穆斯林的葬礼 [Muslimens begravelse] （1982）
* 我不是猎人 [Jeg er ingen jeger] （1982）
* 红尘 [Rød] 1985
* 国殇 [Krig] （1988）
* 补天裂 [Den splittede himmel] （1997）

## Referanser
Chen Zhongshi

**Chen Zhongshi** (kinesisk: 陈忠实 / 陳忠實, pinyin: *Chén  Zhōngshí*, født i juni 1942 i Xi'an i Kina, død 29. april 2016 samme sted) var en kinesisk forfatter.

Han ble skolelærer i 1962, og begynte å skrive prosa i 1965, for det meste noveller. Året etter ble han medlem av det kinesiske kommunistiske parti. Han ble ferdig med sitt mest kjente verk, *Den hvite hjortens land*, i 1993 (som han fikk Mao Duns litteraturpris for i 1996). Han var i en periode viseformann for Den kinesiske forfatterforening. Han har også vært lokal kulturpolitiker i distriktet Baqiao i Xi'an.

## Verker
Titlene oversatt til engelsk

### Noveller
* Trust （信任）
* Country （鄉村）
* Early Summer （初夏）
* The courtyard of the Kangs (康家小院)

### Roman
* *White Deer tableland* （白鹿原）

## Referanser


## Eksterne lenker
*
Risør Akvarium

**Risør Akvarium** ble opprettet sommeren 1997, og er Sørlandets eneste saltvannsakvarium.

Akvariet består av 25 kar. Her kan man se de vanlige fiskeslagene og annet dyreliv fra sjøen i Norge, blant annet steinbit og havål. Det er også bygget en vegg med 14 små akvarier hvor man kan se de forskjellige dyrene i detalj.
Det er ca. 500 fisk og havdyr totalt i de forskjellige akvariene. De forskjellige fiskene og havdyrene er skaffet i samarbeid med lokale fiskere, hobbyfiskere, dykkere og forskere, noe som har ført til over 100 forskjellige arter.

Risør Akvarium ligger lokalisert i Strandgata 14 i Risør, nært andre fasiliteter som kafeer, spisesteder og bryggen.

## Referanser




## Eksterne lenker
* Risør Akvarium
Smieveien

**Smieveien** er en vei i Stjørdal kommune. Den ligger i et boligfelt ved Smedhaugen i Hegra, som ble utbygd i slutten av 1980-årene. De andre veinavnene i feltet er også avledet av Smedhaugen: Essevegen og Amboltvegen.

## Referanser
Haukåstunnelen

**Haukåstunnelen** er en veitunnel på fylkesvei 604 i Vestland. Tunnelen er 440 meter lang og ligger i Luster kommune.

## Se også
*Veitunneler i Norge

## Referanser


## Eksterne lenker
*Haukåstunnelen på Google StreetView
Kroktunnelen

**Kroktunnelen** er den tredje av fire vendetunneler på fylkesvei 50 i Sogn og Fjordane. Tunnelen er 270 meter lang og ligger i Aurland kommune.

Tunnelen ble tatt i bruk for allmenn trafikk i juli 1974, men var ferdigsprengt flere år tidligere i forbindelse med kraftutbygging av Aurlandsvassdraget.

## Se også
*Låvisbergtunnelene
*Langetunnelen
*Veitunneler i Norge
*Undersjøiske veitunneler i Norge

## Referanser
Xiao Ke

**Xiao Ke** (forenklet kinesisk: 萧克, tradisjonell kinesisk: 蕭克, pinyin: *Xiāo Kè*; født 14. juli 1907 i fylket Jiahe i provinsen Hunan i Kina, død 24. oktober 2008 samme sted) var en kinesisk general. Han kommanderte blant annet Den røde armés sjette gruppe under «den lange marsjen» 1934/35. Generalsrangen fikk han i 1955. 

Xiao var også forfatter av militærhistoriske verker, og ble i 1991 til og med tildelt en ærespris for dette (Mao Duns litteraturpris, ikke en av de egentlige hovedpriser).

Han var en periode viseformann for Det kinesiske folks politisk rådgivende konferanse og rektor for Universitetet for militær og politikk.

## Referanser


## Eksterne lenker
* 
*  
* Biografi av General Xiao Ke
* General Xiao Ke
Nordstrand Vel

**Nordstrand Vel** er en velforening stiftet i 1892 for å ivareta interessene for beboere i et avgrenset område i bydel Nordstrand i Oslo. Per 2025 hadde velforeningen ca. 1600&nbsp;medlemmer. Foreningen disponerer (per 2025) bygningen Nordstrandhuset, som også leies ut til medlemmer og andre.

Foreningen har medlemmer fra området rundt Sæterkrysset, avgrenset mot Ljans Vel (Ljabruveien) mot syd, sjøen mot vest, Bekkelagshøgda Vel (Sørlistien) mot nord og Munkerudkleiva/Langbølgen mot øst.

Velforeningens styre består (per 2025) av 11 medlemmer, hvorav 3 er møtende varamedlemmer. Foreningen avholder normalt sitt årsmøte innen utgangen av april måned. 

Nordstrand Velforeningen er hvert år medlem av 17. mai-komiteen for Nordstrand skole, Munkerud skole, Ljan skole og Nordseter skole. I tillegg arrangerer velforeningen hvert år sankthans-feiring på Nordstrand bad, halloween-feiring på Agnes Thorsens plass, rakefisklag på Nordstrandhuset i november, juleverksted i Nordstrandhuset og julegrantenning i samarbeide med Sæter senterforening på Sæter torg.

## Nordstrand Velhus AS
Nordstrand Vel eier Nordstrand Velhus AS, som eier og drifter Nordstrandhuset i Nordstrandveien 30 og "Velhuset" i Ekebergveien 228c. AS'et eier (per 2025) også eiendommen Åsdalsveien 13b, hvor Eplekneika barnehage drives.

## Eksterne lenker
*
Langetunnelen

**Langetunnelen** er den andre av fire vendetunneler på fylkesvei 50 i Vestland. Tunnelen er 1350 meter lang og ligger i Aurland kommune. Øvre åpning er på omkring 387 moh, nedre åpning på omkring 262 moh.

Tunnelen ble tatt i bruk for allmenn trafikk i juli 1974, men var ferdigsprengt flere år tidligere i forbindelse med kraftutbygging av Aurlandsvassdraget

## Referanser


## Se også
*Kroktunnelen
*Låvisbergtunnelene
*Veitunneler i Norge
Låvisbergtunnelene

**Låvisberget tunnel 1** og **4** er to av fire vendetunneler på fylkesvei 50 i Vestland. Tunnelene er henholdsvis 260 og 410 meter lange og ligger i Aurland kommune. De er blant Vestlandets bratteste tunneler med omkring 9 % stigning.

Tunnelene ble tatt i bruk for allmenn trafikk i juli 1974, men var ferdigsprengt flere år tidligere i forbindelse med kraftutbygging av Aurlandsvassdraget

## Se også
*Kroktunnelen 3
*Langetunnelen 2

## Referanser
Hasseløysund

**Hasseløysund** er fra gammelt av sundet mellom Hasseløy og Haugesund, men er i dag en del av Smedasundet. Sundet er smalt i begge ender, men midt på er det et bredt havnebasseng som kalles Haugesjøen. Sundet mellom Hasseløy og Haugesund ligger i samme havnebasseng som mellom Risøy og fastlandssiden Haugesund.  

Hasseløysund er nevnt i Ågrip om Harald Hårfagres død og hauglegging.    

## Referanser
2. divisjon fotball for menn 1995

**[[2. divisjon fotball for menn]] 1995** var det tredje nivået i norsk fotball dette året. Ligaen bestod av 72 lag fordelt på seks avdelinger. 

## Opp- og nedrykk
Ett lag fra hver avdeling rykket opp til 1. divisjon.

Totalt 19 lag rykket ned og ble erstattet av de 19 avdelingsvinnerne i . Fem lag rykket ned fra avdeling 6, i tillegg rykket  ned fra avdeling 2.
Dermed fikk de to beste 10.-plassene ( og ) beholde plassen.

Opprykk: , , , ,  og 

## Avdeling 1

## Avdeling 2

## Avdeling 3

## Avdeling 4

## Avdeling 5

## Avdeling 6

## Eksterne lenker
* Norges Fotballforbund
Kari Hølmo Holen

**Kari Hølmo Holen** er en norsk politiker for Senterpartiet, som var ordfører i Vågå fra 1992 til 1995. Hun har også vært sentralstyremedlem i Senterpartiet tidlig på 2000-tallet.

Hun har siden 2007 vært kommunalsjef i Sel kommune med ansvar for oppvekst, kultur og næring. Tidligere har hun vært sykepleier på Vågåheimen og hjemmesykepleien fra 1973 til 1990, lærer ved Klones, lærer og mellomleder ved Otta videregående skole 1997-2000 og utviklingssjef i Sel kommune.

## Referanser
José Armando Sayovo

**José Armando Sayovo** (født 3. mars 1973 i landsbyen Cambuengue i Catabola kommune i provinsen Bié) er en angolsk handikappet friidrettsutøver, som hovedsakelig konkurrerer i sprintløp. Han konkurrerer i klassen T11, som er en av klassene for synshemmede utøvere.

Han mistet synet i 1997, da han tjenestegjorde i militæret (Angolan Armed Forces), og ble rammet av en antitank-landmine. 

## Karriere
Han vant 100, 200 og 400 meter ved afrikamesterskapet i friidrett for handikappede i 2001, som ble arrangert i Kairo i Egypt. 

I 2003 vant han gull på 100, 200 og 400 meter ved VM i friidrett for blinde (*IBSA World Championships and Games*) i Quebec i Canada., og han vant også 100, 200 og 400 meter ved Paralympiske sommerleker 2004 i Athen. 

Ved Paralympiske sommerleker 2008 i Beijing fikk han sølv på de samme tre distansene. Brasilianske Lucas Prado vant alle tre distansene, med ny verdensrekord på 100 og 200 meter. Ved disse lekene var han Angolas flaggbærer ved åpningsseremonien. 

I april 2011 deltok han ved VM i friidrett for blinde (*IBSA World Championships and Games*), der han deltok i klassen B1/T11. Der fikk han gull på 100, 200 og 400 meter. Året etter tok han gull på 400 meter ved Paralympiske sommerleker 2012 i London, med ny personlig rekord på 50,75 i finalen. På 200 meter fikk han bronse, bak Felipe Gomez og Daniel Silva. Han deltok også på 100 meter, der han kom på fjerdeplass i finalen.

## Referanser


## Eksterne lenker
* 
* Profil hos IPC
* London 2012 - Jose Sayovo Armando
* London 2012 - Athletics - Men's events (resultater PL 2012)
Movies on War

**Movies on War** er en filmfestival som har blitt arrangert i november hvert år siden 2011 i Elverum. Tema for festivalen er krig og konflikt, fred og forsoning. Festivalen viser film, men har også foredrag, paneler, utstillinger og annet som belyser tema. Initiativtakere til festivalen er Østnorsk filmsenter i samarbeid med Film3. Festivalen har vært eid av Peer Væringsaasens Nationalfond siden 2019. 

Den første festivalen i 2011 ble arrangert både i Elverum og på Rena i nabokommunen Åmot, men Åmot kommune trakk seg fra samarbeidet før festivalen i 2012.

Festivalen arrangerer en rekke konkurranser, blant annet en pitchekonkurranse hvor beste idé vinner  kroner sponset av SpareBank 1 Østlandet. Blant vinnere av pitchekonkurransen finner vi blant annet Kongens nei (film) regissert av Erik Poppe, En ny start regissert av Ala'A Mohsen og Løvene ved elven Tigris av Zaradasht Ahmed.

Festivalen har hatt en rekke nasjonale og internasjonale gjester, blant annet: Thorvald Stoltenberg, Jón Baldvin Hannibalsson, Jessikka Aro, Anja Breien, Seyran Ates, Sidsel Wold, Mads Gilbert, Åsne Seierstad, Kai Eide, Kristina Quintano, Hans Olav Lahlum, Ayesha Wolasmal og Andrea Chalupa

## Referanser


## Eksterne lenker
* Movies on War (hjemmeside for festivalen)
Pamela L. Gay

**Pamela L. Gay** er en amerikansk astronom, pedagog, podkaster og skribent, best kjent for sitt arbeid med astronomisk podkasting. Hun var en av grunnleggerne av Slacker Astronomy, og var en «på luften»-personlighet for showet fra februar 2005 og frem til september 2006. Hun er i dag meddriver av Astronomy Cast sammen med Fraser Cain. Gay fikk sin doktorgrad i astronomi fra University of Texas, Austin, i 2002.

## Referanser


## Eksterne lenker
* 
* 
* 
*  Astronomy Cast
*  Star Stryder Blog
*  Slacker Astronomy
*  Interview on Books and Ideas Podcast (2007)
Neogene

* se Systematisk inndeling for flere arter

***Neogene*** er en slekt av sommerfugler som tilhører familien svermere (Sphingidae).

## Utseende
Små til middelsstore (vingespenn 45–65 millimeter), lysgrå svermere. Disse artene mangler den spoleformede kroppsformen som er typisk for svermere, og kan lett foveksles med slanke nattfly. Forvingens ytterkant er litt tannete.

## Utbredelse
Slekten er utbredt i Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Sphinginae
************** Gruppen Sphingini
*************** Slekten *Neogene* Rothschild & Jordan, 1903
**************** *[[Neogene albescens]]* – Clark 1929
**************** *[[Neogene carrerasi]]* – (Giacomelli 1911)
**************** *[[Neogene corumbensis]]* – Clark 1922
**************** *[[Neogene curitiba]]* – Jones 1908
**************** *[[Neogene dynaeus]]* – (Hubner 1927)
**************** *[[Neogene intermedia]]* – Clark 1935
**************** *[[Neogene pictus]]* – Clark 1931
**************** *[[Neogene reevei]]* – (Druce 1882)
**************** *[[Neogene steinbachi]]* – Clark 1924

## Kilder
* Markku Savela's Lepidoptera and some other life forms: Sjekkliste over artene. Hentet 18.10. 2012.

## Eksterne lenker
* 
* Oehlke, B. (2011) Tribus Sphingini. Med bilder og biologisk informasjon om mange av artene http://www.silkmoths.bizland.com/trsphingini.htm
Pseudoclanis

* se systematisk inndeling

***Pseudoclanis*** er en slekt av sommerfugler som tilhører familien svermere (Sphingidae).

## Utseende
Middelsstore til store (vingespenn 60-100 millimeter), langvingede, brunlige svermere. Forvingene er tydelig sigdformede. I likhet med andre Smerinthinae har de voksne sommerfuglene reduserte munndeler.

## Levevis
Larvene lever på mange ulike busker og trær.

## Utbredelse
Slekten er utbredt i Afrika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Smerinthinae
************** Slekten *Pseudoclanis* Rothschild, 1894 
*************** *[[Pseudoclanis abyssinicus]]* - (Lucas 1857)
*************** *[[Pseudoclanis admatha]]* Pierre, 1985
*************** *[[Pseudoclanis aequabilis]]* - Darge, 2005
*************** *[[Pseudoclanis axis]]* - Darge 1993
*************** *[[Pseudoclanis bianchii]]* (Oberthür, 1883)
*************** *[[Pseudoclanis biokoensis]]* - Darge 1991
*************** *[[Pseudoclanis boisduvali]]* (Aurivillius, 1898)
*************** *[[Pseudoclanis canui]]* - Darge 1991
*************** *[[Pseudoclanis diana]]* - Gehlen 1922
*************** *[[Pseudoclanis evestigata]]* - Kernbach 1955
*************** *[[Pseudoclanis grandidieri]]* (Mabille, 1879)
*************** *[[Pseudoclanis kakamegae]]* - Eitschberger, 2007
*************** *[[Pseudoclanis kenyae]]* - Clark 1928
*************** *[[Pseudoclanis occidentalis]]* - Rothschild & Jordan 1903
*************** *[[Pseudoclanis molitor]]* (Rothschild & Jordan, 1912)
*************** *[[Pseudoclanis postica]]* - (Walker 1956)
*************** *[[Pseudoclanis somaliae]]* - Eitschberger, 2007
*************** *[[Pseudoclanis tomensis]]* - Pierre 1992
*************** *[[Pseudoclanis zairensis]]* - Eitschberger, 2007

## Kilder
* Markku Savela's Lepidoptera and some other life forms: Sjekkliste over artene. Hentet 18.10. 2012.

## Eksterne lenker
* 
* African Moths - Smerinthinae. Med bilder av mange av artene http://www.africanmoths.com/pages/SPHINGIIDAE/SMERINTHIINAE/smerinthiinae1thumbsall.htm